През 1902 година се връща в родния си край и се включва във ВМОРО. Участва в голямото сражение при връх Локвата на 31 май 1903 година. През същата година замества войводата Атанас Кършаков, който е ранен. През Илинденско-Преображенското въстание през лятото на 1903 година е центрови войвода и с четата си е част от отряда на Пандо Кляшев и Васил Чекаларов. През 1904 година участва в сражение с гръцки андарти при Търсие, Турие и Ощима, а скоро след това емигрира в САЩ.